Alcúdia

Alcúdia Mallorca uharteko udalerria da, Raiguer eskualdean dagoena. 2009ko urtarrilaren 1eko erroldaren arabera 19.071 biztanle zituen. Mallorcan batzutan gertatu den bezala, bi gune bereiztu dira, Alcudia izeneko herri zaharra eta Alcudiako Portua. Fenomeno horren jatorria urte luzeetako beldurrean bilatu behar dugu. Mallorca irla bat izanik, kostaldeko herriek arrisku frako pairatzen zuten bereziki piraten erasoak eta inbasioak. Horren aurrean kostaldeko guneak gehienetan itsas-ertzetik urrun kokatzen ziren. Denboraren poderioz eta arrisku horien desagerpenarekin batera, kostaldean bertan beste guneak eraiki egin dira. Normalean portu horiek oso turistikoak dira; balore arkitektonikoak, aldiz, jatorrizko herriguneetan aurkituko ditugu eta horixe bera gertatu da Alcudian. Ikus, gainera Balear Uharteetako udalerrien zerrenda Kanpo estekak (Katalanez) Udalaren webgunea.